Primăria Arad a transmis, marţi, un comunicat de presă, în care anunţă că că poliţiştii locali au dat o amendă în valoare de 1.501 lei unei femei care a încălcat prevederile unei hotărâri de consiliu local din anul 2006 privind gospodărirea municipiului.

Este vorba de o femeie în vârstă de 34 de ani care a fost sancţionată după ce a fost surprinsă în timp ce arunca pe jos coji de seminţe. Totul s-a întâmplat în timp ce femeia se plimba cu trenuleţul turistic de agrement din oraşul Arad, aceasta aflându-se cu copilul în braţe.

„Poliţiştii locali au oprit trenuleţul pe strada Mihai Eminescu şi au aplicat prevederile legale", a informat Primăria Arad.